CELEX: 32008H0399
Language: sk
Date: 2008-05-14 00:00:00
Title: Odporúčanie Rady zo 14. mája 2008 o aktualizácii všeobecných usmernení pre hospodárske politiky členských štátov a Spoločenstva na rok 2008 a o vykonávaní politík zamestnanosti členských štátov

29.5.2008   
            
            
               SK
            
            
               Úradný vestník Európskej únie
            
            
               L 139/57
            
         
      ODPORÚČANIE RADY
   
   zo 14. mája 2008
   o aktualizácii všeobecných usmernení pre hospodárske politiky členských štátov a Spoločenstva na rok 2008 a o vykonávaní politík zamestnanosti členských štátov
   (2008/399/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 99 ods. 2 a článok 128 ods. 4,
   so zreteľom na odporúčanie Komisie,
   so zreteľom na závery zo zasadnutia Európskej rady z 13. a 14. marca 2008,
   so zreteľom na stanovisko Výboru pre zamestnanosť,
   keďže:
   
               (1)
            
            
               V júli 2005 Rada prijala odporúčania o všeobecných usmerneniach pre hospodárske politiky členských štátov a Spoločenstva (na roky 2005 až 2008) (1) a rozhodnutie o usmerneniach politík zamestnanosti členských štátov (2), ktoré spoločne tvoria integrované usmernenia pre rast a zamestnanosť. Rada vyzvala členské štáty, aby vo svojich národných programoch reforiem (ďalej len „NPR“) zohľadnili integrované usmernenia pre rast a zamestnanosť.
            
         
               (2)
            
            
               Členské štáty predložili do októbra 2005 svoje národné programy reforiem, ktoré Komisia vyhodnotila a o ktorých informovala vo svojom príspevku k jarnému zasadnutiu Európskej rady v roku 2006.
            
         
               (3)
            
            
               Európska rada na svojom jarnom zasadnutí v roku 2006 vzala tieto dokumenty na vedomie a vytýčila štyri prioritné oblasti (výskum, vývoj a inovácie, podnikateľské prostredie, pracovné príležitosti a integrovaná energetická politika), v rámci ktorých schválila obmedzený počet osobitných činností a vyzvala členské štáty, aby tieto činnosti dokončili do konca roka 2007.
            
         
               (4)
            
            
               V súlade so závermi z jarného zasadnutia Európskej rady v roku 2006 členské štáty predložili svoje výročné správy o vykonávaní národných programov reforiem (vykonávacie správy). Tieto správy o vykonávaní Komisia analyzovala a svoje zistenia uviedla vo výročnej správe o dosiahnutom pokroku za rok 2007.
            
         
               (5)
            
            
               Na základe tejto analýzy sa v roku 2007 vydalo viacero odporúčaní pre jednotlivé členské štáty. V záujme zosúladeného a integrovaného presadzovania Lisabonskej stratégie pre rast a zamestnanosť sa tieto odporúčania prijali v jednom nástroji, v odporúčaní Rady 2007/209/ES z 27. marca 2007 o aktualizácii všeobecných usmernení hospodárskej politiky členských štátov a Spoločenstva na rok 2007 a o vykonávaní politík zamestnanosti členských štátov (3). Tento prístup odzrkadľoval integrovanú štruktúru národných programov reforiem a vykonávacích správ, ako aj nevyhnutnosť konzistencie medzi usmerneniami pre zamestnanosť a všeobecnými usmerneniami pre hospodárske politiky podľa článku 99 ods. 2, ako sa zdôrazňuje v článku 128 ods. 2 zmluvy.
            
         
               (6)
            
            
               Na základe vykonávacích správ členských štátov za rok 2007 Komisia v strategickej správe analyzovala, ako na tieto odporúčania členské štáty reagovali. Na základe tejto analýzy a vzhľadom na to, že vykonanie štrukturálnych reforiem si vyžaduje čas, sa v tomto dokumente navrhuje, aby sa tieto odporúčania z väčšej časti zachovali a vylepšili na základe pokroku dosiahnutého od ich prijatia na jar 2007.
            
         
               (7)
            
            
               V záujme úplného vykonávania Lisabonskej stratégie pre rast a zamestnanosť by malo toto odporúčanie obsahovať aj osobitné odporúčania pre členské štáty patriace do eurozóny.
            
         
               (8)
            
            
               S cieľom posilniť koordináciu reforiem a zlepšiť proces mnohostranného dohľadu v Rade by členské štáty mali vo svojich národných programoch reforiem a následných výročných vykonávacích správach stanoviť podrobné a konkrétne kroky, ktorými budú reagovať na odporúčania pre jednotlivé krajiny, ako aj „sledované body“, pričom Komisia by mala navrhovaným odporúčaniam poskytovať väčšiu analytickú podporu,
            
         TÝMTO ODPORÚČA, aby členské štáty urobili kroky v súlade s činnosťami uvedenými v prílohe a podali správu o svojom napredovaní vo svojich ďalších programoch v rámci obnovenej Lisabonskej stratégie pre rast a zamestnanosť.
   
      V Bruseli 14. mája 2008
      
         
            Za Radu
         
         
            predseda
         
         A. BAJUK
         
      
   
   
      (1)  Ú. v. EÚ L 205, 6.8.2005, s. 28.
   
      (2)  Ú. v. EÚ L 205, 6.8.2005, s. 21.
   
      (3)  Ú. v. EÚ L 92, 3.4.2007, s. 23.
   
      PRÍLOHA
      BELGICKO
      
                  1.
               
               
                  Na základe vykonávacej správy Belgicka za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Belgicko dosiahlo pri vykonávaní svojho národného programu reforiem kvalitný pokrok. V plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti dosiahlo určitý pokrok.
               
            
                  3.
               
               
                  Z vykonávacej správy vyplýva, že politiky do určitej miery reagovali na odporúčania Rady, sú však ešte stále potrebné ďalšie reformy. Politiky do určitej miery reagovali aj na ďalšie oblasti označené v záveroch Rady ako oblasti, ktoré si vyžadujú pozornosť. Vo vykonávacej správe sa takisto venuje osobitná pozornosť odporúčaniam vydaným pre krajiny eurozóny.
               
            
                  4.
               
               
                  Medzi silné stránky, na ktoré sa poukazuje vo vykonávacej správe Belgicka za rok 2007, patria politiky na znižovanie emisií a sľubné výsledky v súvislosti so systémom usmerňovania a monitorovania nezamestnaných.
               
            
                  5.
               
               
                  Medzi oblasti politiky v belgickom národnom programe reforiem, v ktorých je potrebné riešiť výzvy s najvyššou prioritou, patrí znižovanie daňového zaťaženia práce pri súčasnom posilňovaní fiškálnej konsolidácie a zlepšovaní výsledkov na trhu práce. V tomto kontexte sa Belgicku odporúča, aby:
                  
                              —
                           
                           
                              pokračovalo v úsilí o ďalšie zníženie daňového zaťaženia práce, ktoré by sa malo priblížiť k priemeru susedných krajín (a to najmä znižovaním daňového zaťaženia nízkokvalifikovaných pracovníkov), pri súčasnom posilňovaní fiškálnej konsolidácie,
                           
                        
                              —
                           
                           
                              posilnilo opatrenia politík zamerané na zlepšenie výsledkov na trhu práce na základe komplexnej stratégie v súlade s integrovaným prístupom založeným na flexiistote, posilnenie účasti na trhu práce, zníženie regionálnych rozdielov a zvýšenie účasti na celoživotnom vzdelávaní.
                           
                        
            
                  6.
               
               
                  Pre Belgicko bude okrem toho dôležité, aby sa sústredilo na tieto výzvy: úplne uplatňovať stratégiu zameranú na zabezpečenie dlhodobej udržateľnosti verejných financií vrátane obmedzenia výdavkov, zabezpečenia fiškálnych prebytkov a trvalého znižovania štátneho dlhu, súrne prijať ďalšie opatrenia na zlepšenie hospodárskej súťaže na trhoch s plynom a elektrickou energiou prostredníctvom nezávislých a efektívnych regulátorov a dodatočných opatrení týkajúcich sa prenosových a distribučných prevádzkovateľov, významne zvýšiť svoju angažovanosť v podporovaní výskumu, vývoja a inovácií najmä zvyšovaním úrovne a vplyvu verejného financovania a vypracovaním koordinovaného súboru politík na všetkých úrovniach, pokračovať v realizácii opatrení na zvýšenie miery zamestnanosti starších pracovníkov a zraniteľných skupín, monitorovať ich vplyv a v prípade potreby prijať ďalšie aktivačné opatrenia.
               
            BULHARSKO
      
                  1.
               
               
                  Na základe vykonávacej správy Bulharska za rok 2007 a hodnotenia Komisie týkajúceho sa jeho národného programu reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  Národný program reforiem sa celkovo sústreďuje na správne výzvy, hoci v niektorých oblastiach je potrebné prijať konkrétnejšie opatrenia, najmä pokiaľ ide o ďalšie posilnenie administratívnej kapacity, ako aj urýchlené a podstatné zníženie byrokracie s cieľom vytvoriť dynamickejšie a konkurenčnejšie podnikateľské prostredie. Vzhľadom na rastúcu hospodársku nevyváženosť je pre Bulharsko mimoriadne dôležité urýchliť vykonávanie národného programu reforiem, aby sa v strednodobom až dlhodobom horizonte vytvorili potrebné podmienky pre udržateľný rast a zamestnanosť.
               
            
                  3.
               
               
                  K silným stránkam národného programu reforiem patrí jasná analýza problémov, správne určenie priorít a postupnosť reforiem, ako aj silná politická zodpovednosť. Zaviedli sa dôležité opatrenia na prísne monitorovanie dosiahnutého pokroku na najvyššej politickej úrovni, ktoré by sa mali stať účinným nástrojom na zabezpečenie rýchleho a účinného vykonávania národného programu reforiem. Národný program reforiem je navyše podporovaný prísnou fiškálnou politikou, ktorá poskytuje pevný základ urýchlenia štrukturálnych reforiem potrebných na zabezpečenie dlhodobého rastu.
               
            
                  4.
               
               
                  Medzi oblasti politiky v bulharskom národnom programe reforiem, v ktorých je potrebné riešiť výzvy s najvyššou prioritou, a vplyv opatrení na rozpočet a údaje o postupoch monitorovania a hodnotenia, ktoré by sa mali vyjasniť, patria administratívne kapacity, makroekonomická nerovnováha, byrokracia a fungovanie trhu práce. Na základe uvedeného sa odporúča, aby Bulharsko:
                  
                              —
                           
                           
                              urýchlene ešte väčšmi posilnilo administratívnu kapacitu zameranú najmä na kľúčové vládne funkcie vrátane regulačných orgánov a súdnictva,
                           
                        
                              —
                           
                           
                              zvládlo rastúci deficit bežného účtu a inflačné tlaky najmä prísnou fiškálnou politikou, zlepšovaním kvality verejných výdavkov a podporovaním zmierňovania mzdových požiadaviek a pružného stanovovania miezd, aby bol vývoj miezd v súlade s rastom produktivity,
                           
                        
                              —
                           
                           
                              prijalo nové opatrenia a urýchlene realizovalo už prijaté opatrenia na podstatné zníženie byrokracie a skrátenie prieťahov v konaní s cieľom zlepšiť podnikateľské prostredie (najmä pre MSP a podporu začínajúcich podnikov), čo pomôže aj v boji proti korupcii,
                           
                        
                              —
                           
                           
                              zvýšilo kvalitu ponuky pracovných síl a mieru zamestnanosti zlepšením efektívnosti a účinnosti aktívnych politík na trhu práce a pokračovalo v reforme vzdelávacieho systému s cieľom zvýšiť kvalifikácie na úroveň, ktorá lepšie zodpovedá potrebám trhu práce, a znížiť predčasné ukončovanie školskej dochádzky.
                           
                        
            
                  5.
               
               
                  Pre Bulharsko bude okrem toho dôležité, aby v období vykonávania národného programu reforiem prijalo ďalšie opatrenia na zabezpečenie dlhodobej udržateľnosti verejných financií, najmä pokiaľ ide o potenciálne riziká z hľadiska primeranosti a udržateľnosti dôchodkového systému, zabezpečilo všetky potrebné predbežné podmienky pre silnú hospodársku súťaž v sieťových odvetviach, vypracovalo integrovanú politiku pre výskum, vývoj a inovácie, ktorá sa zameriava hlavne na reformu verejného výskumu a vývoja, pričom sa verejná podpora pre výskum a vývoj – na základe celkového cieľa objemu investícií do výskumu a vývoja na rok 2010 – presunie na konkurencieschopnejšie financovanie zamerané na hlavné priority, bojovalo proti neevidovanej práci posilňovaním inštitucionálnej kapacity na vykonávanie inšpekcií a zabezpečilo presadzovanie právnych predpisov, dokončilo stratégiu celoživotného vzdelávania a zvýšilo účasť na ňom.
               
            ČESKÁ REPUBLIKA
      
                  1.
               
               
                  Na základe vykonávacej správy Českej republiky za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Česká republika dosiahla pri vykonávaní svojho národného programu reforiem určitý pokrok. Určitý pokrok sa dosiahol aj v plnení špecifických záväzkov dohodnutých na jarnom zasadnutí Európskej rady v roku 2006 v prioritných oblastiach činnosti.
               
            
                  3.
               
               
                  Vo vykonávacej správe sa poukazuje na to, že politiky do určitej miery reagovali na odporúčania prijaté Radou. Politiky čiastočne reagovali aj na ďalšie oblasti označené v záveroch Rady ako oblasti, ktoré si vyžadujú pozornosť.
               
            
                  4.
               
               
                  Medzi silné stránky, na ktoré sa poukazuje vo vykonávacej správe Českej republiky za rok 2007, patrí koherentná stratégia na zlepšenie regulačného rámca pre podniky, reformovanie podmienok, aby sa oplatilo pracovať, školských osnov pre základné a stredoškolské vzdelávanie, zvýšenie účasti na vysokoškolskom vzdelávaní a prijatie stratégie celoživotného vzdelávania.
               
            
                  5.
               
               
                  Medzi oblasti politiky v národnom programe reforiem Českej republiky, v ktorých je potrebné riešiť výzvy s najvyššou prioritou, patrí dlhodobá udržateľnosť verejných financií v súvislosti so starnutím obyvateľstva, plnenie záväzkov na verejné výdavky v oblasti výskumu a vývoja a ďalšie zvýšenie ich efektívnosti, zlepšenie flexiistoty na trhu práce, zlepšenie efektívnosti a rovnosti vo vzdelávaní a odbornej príprave a zvýšenie účasti na celoživotnom vzdelávaní. Na základe uvedeného sa odporúča, aby Česká republika:
                  
                              —
                           
                           
                              s cieľom zlepšiť dlhodobú udržateľnosť verejných financií bezodkladne realizovala ohlásený program reformy dôchodkového systému, zaviedla reformy v zdravotníctve a pokročila v ohlásených významných reformách,
                           
                        
                              —
                           
                           
                              zvýšila úsilie o zlepšenie spolupráce medzi podnikmi, univerzitami a verejnými inštitúciami v oblasti výskumu a vývoja a poskytla ľudské zdroje potrebné na výskum a vývoj pri súčasnom zvýšení efektívnosti a objemu investícií do verejného výskumu a vývoja s cieľom splniť ciele v oblasti výdavkov na výskum a vývoj,
                           
                        
                              —
                           
                           
                              v rámci integrovaného prístupu založeného na flexiistote pokračovala v modernizácii ochrany zamestnania vrátane právnych predpisov, zlepšovala efektívnosť a rovnosť vo vzdelávaní a odbornej príprave, najmä pokiaľ ide o ich schopnosť reagovať na potreby trhu práce, poskytovala stimuly na investovanie do odbornej prípravy najmä pre starších a nízkokvalifikovaných pracovníkov a zvyšovala rôznorodosť ponuky vysokoškolského vzdelávania.
                           
                        
            
                  6.
               
               
                  Pre Českú republiku bude okrem toho dôležité, aby sa v období vykonávania národného programu reforiem zamerala na tieto výzvy: primerane ochraňovať práva duševného vlastníctva, urýchliť pokrok v oblasti informačných a komunikačných technológií vrátane vykonávania a sledovania rozvoja plne sprístupneného právneho prostredia pre elektronickú štátnu správu, zlepšiť prístup k finančným prostriedkom pre inovatívne spoločnosti najmä prostredníctvom ďalšieho rozvoja trhu rizikového kapitálu, zvýšiť rozsah podnikateľského vzdelávania, zlepšiť integráciu znevýhodnených skupín na trhu práce, znížiť regionálne rozdiely v zamestnanosti, zosúladiť pracovný a rodinný život, odstrániť rodové rozdiely v odmeňovaní práce a vykonávať stratégiu aktívneho starnutia.
               
            DÁNSKO
      
                  1.
               
               
                  Na základe vykonávacej správy Dánska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Dánsko dosiahlo pri vykonávaní svojho národného programu reforiem veľmi kvalitný pokrok. Kvalitný pokrok sa dosiahol aj v plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva, že politiky dobre reagovali na oblasti označené Radou ako oblasti, ktoré si vyžadujú pozornosť.
               
            
                  4.
               
               
                  Medzi silné stránky, na ktoré sa poukazuje vo vykonávacej správe Dánska za rok 2007, patrí komplexný a integrovaný prístup k plánovaniu a realizácii reforiem v rámci zabezpečovania strednodobej a dlhodobej fiškálnej udržateľnosti a aktívnej účasti zainteresovaných strán.
               
            
                  5.
               
               
                  Pre Dánsko bude dôležité, aby sa v období vykonávania národného programu reforiem zameralo na tieto výzvy: naďalej vykonávať opatrenia zamerané na vzájomné prepojenie zásobovania energiou, aby sa zlepšilo fungovanie trhu s elektrinou a plynom, v strednodobom horizonte zvýšiť ponuku pracovných síl a odpracovaných hodín vrátane ďalších iniciatív na motivovanie k práci a ďalších krokov na zapojenie starších pracovníkov, prisťahovalcov a ich potomkov na trhu práce, nákladovo efektívnym spôsobom posilniť opatrenia na zlepšenie základného a stredoškolského vzdelávania a zvýšenie počtu študentov s ukončeným vyšším stredným alebo vysokoškolským vzdelaním, ak by sa súčasné iniciatívy ukázali ako nedostatočné, aby sa splnili stanovené ambiciózne ciele.
               
            NEMECKO
      
                  1.
               
               
                  Na základe vykonávacej správy Nemecka za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Nemecko dosiahlo kvalitný pokrok pri vykonávaní svojho národného programu reforiem a kvalitný pokrok dosiahlo aj v plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva, že politiky do určitej miery reagovali na odporúčania prijaté Radou. Dobrú reakciu možno pozorovať v konsolidácii verejných financií, zatiaľ čo v hospodárskej súťaži v oblasti služieb a v riešení štrukturálnej nezamestnanosti bola reakcia obmedzenejšia. Politiky do určitej miery reagovali aj na ďalšie oblasti označené v záveroch Rady ako oblasti, ktoré si vyžadujú pozornosť. Vo vykonávacej správe sa takisto venuje osobitná pozornosť odporúčaniam vydaným pre krajiny eurozóny.
               
            
                  4.
               
               
                  Medzi silné stránky, na ktoré poukazuje nemecká správa o vykonávaní, patrí konsolidácia verejných financií, posilnenie špičkového výskumu a inovácií, pokrok v boji proti nezamestnanosti mládeže a rozhodný prístup k zvyšovaniu počtu zariadení starostlivosti o dieťa.
               
            
                  5.
               
               
                  Medzi oblasti politiky v nemeckom národnom programe reforiem, v ktorých je potrebné riešiť výzvy s najvyššou prioritou, patrí hospodárska súťaž v oblasti služieb a štrukturálna nezamestnanosť. Na základe uvedeného sa odporúča, aby Nemecko:
                  
                              —
                           
                           
                              zlepšilo rámec pre hospodársku súťaž na trhoch s výrobkami a službami najmä ďalším zmierňovaním obmedzení regulovaných živností a povolaní, zlepšovaním postupov verejného obstarávania a efektívnym regulovaním prístupu k veľkokapacitným dátovým prenosom na veľkoobchodnej úrovni,
                           
                        
                              —
                           
                           
                              riešilo štrukturálnu nezamestnanosť udržiavaním chodu reforiem načrtnutých v národnom programe reforiem. Malo by sa zamerať na začleňovanie osôb s nízkou kvalifikáciou na trh práce prostredníctvom prístupu založeného na flexiistote, ktorý spája lepší prístup ku kvalifikáciám s ďalšou reformou daní a sociálnych dávok a poskytovaním účinnejších služieb zamestnanosti pre nezamestnaných poberateľov základnej podpory.
                           
                        
            
                  6.
               
               
                  Pre Nemecko bude okrem toho dôležité, aby sa v období vykonávania národného programu reforiem zameralo na tieto výzvy: zabezpečiť dlhodobú udržateľnosť verejných financií pevným udržaním dosiahnutej fiškálnej konsolidácie vrátane stálej kontroly rozpočtových inštitúcií vo federálnom systéme a starostlivým monitorovaním vplyvu reformy zdravotníctva s cieľom udržať rast výdavkov pod kontrolou a posilniť efektívnosť v zdravotníctve, zlepšiť rámec pre hospodársku súťaž v oblasti železničnej dopravy a ďalej ho zlepšiť v plynových a elektrických rozvodných sieťach, kde je hospodárska súťaž z dôvodu vysokej koncentrácie nedostatočná, pokračovať v zriaďovaní miest jedného kontaktu a urýchliť začatie podnikateľskej činnosti a v súvislosti s plánovanými opatreniami na podporu celoživotného vzdelávania posilniť priebežné odborné vzdelávanie.
               
            ESTÓNSKO
      
                  1.
               
               
                  Na základe vykonávacej správy Estónska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Estónsko dosiahlo pri vykonávaní svojho národného programu reforiem veľmi kvalitný pokrok. Kvalitný pokrok dosiahlo aj v plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Vo vykonávacej správe sa poukazuje na to, že politiky do určitej miery reagovali na oblasti, ktoré si podľa označenia Rady vyžadujú pozornosť, a to najmä čo sa týka politiky hospodárskej súťaže, aktívnej politiky na trhu práce a politiky vzdelávania. Najvýraznejšia reakcia bola v oblasti politiky výskumu, vývoja a inovácií. Estónsko nepokročilo výrazne v oblasti modernizácie pracovného práva.
               
            
                  4.
               
               
                  Medzi silné stránky, na ktoré poukazuje estónska vykonávacia správa, patrí zavedenie novej ambicióznej dlhodobej a systematickej stratégie v oblasti vedy, výskumu a inovácií, opatrenia na uľahčenie začatia podnikateľskej činnosti a financovanie inovatívnych malých a stredných podnikov, silný nárast miery zamestnanosti a opatrenia na zvýšenie kvality vyššieho a odborného vzdelávania.
               
            
                  5.
               
               
                  Medzi oblasti politiky v estónskom národnom programe reforiem, v ktorých je potrebné riešiť výzvy s najvyššou prioritou, patrí oblasť zamestnanosti, kde sa v modernizácii pracovného práva dosiahol len mierny pokrok.
               
            
                  6.
               
               
                  Pre Estónsko bude dôležité, aby sa v období vykonávania národného programu reforiem zameralo na tieto výzvy: zlepšiť makroekonomickú stabilitu a potlačiť infláciu vhodnými štrukturálnymi reformami a rozhodnou fiškálnou politikou, zvýšiť úsilie s cieľom zabezpečiť, aby sa výsledky výskumu a vývoja premietli do inovatívnych služieb alebo produktov, stimulovať užšiu spoluprácu medzi vysokými školami a podnikmi, začať nový program ochrany a program zhovievavosti a posilniť konkurenčné prostredie, posilniť aktívne politiky na trhu práce a zvýšiť ponuku kvalifikovanej pracovnej sily uplatňovaním komplexnej stratégie celoživotného vzdelávania, ktorá reaguje na potreby trhu práce, znížiť nepružnosť trhu práce modernizáciou pracovného práva a podporiť pružné formy práce.
               
            ÍRSKO
      
                  1.
               
               
                  Na základe vykonávacej správy Írska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Írsko dosiahlo pri vykonávaní svojho národného programu reforiem veľmi kvalitný pokrok. Kvalitný pokrok dosiahlo aj v plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Vo vykonávacej správe sa poukazuje na dobrú reakciu politík v oblastiach, ktoré si podľa Rady vyžadujú pozornosť. Zatiaľ čo sa vo vykonávacej správe nevenuje osobitná pozornosť odporúčaniam vydaným pre krajiny eurozóny, v podstate sa v nej uvádza príslušný vývoj.
               
            
                  4.
               
               
                  Medzi silné stránky írskeho národného programu reforiem a jeho vykonávania patrí komplexná a koherentná národná stratégia. V dokumente sa poukazuje aj na užitočnosť lisabonského procesu pri stanovovaní priorít a vykonávaní osobitných opatrení a zdôrazňuje sa jeho kľúčová úloha pri riešení výzev a príležitostí spojených s globalizáciou.
               
            
                  5.
               
               
                  Pre Írsko bude dôležité, aby sa v období vykonávania národného programu reforiem zameralo na tieto výzvy do budúcnosti: urýchliť pokrok pri formulovaní konkrétnych opatrení zameraných na reformu dôchodkového systému, urýchliť pokrok vo zvyšovaní účasti na trhu práce, a to aj napredovaním pri vytváraní komplexnej infraštruktúry starostlivosti o dieťa, ďalej rozvíjať všeobecný rámec pre trh práce a sociálne začlenenie prisťahovalcov, klásť osobitný dôraz na podporu starších a nízkokvalifikovaných pracovníkov a pozornejšie sledovať vývoj na trhu s nehnuteľnosťami, ktorý môže mať vplyv na vyhliadky krátkodobého a strednodobého rastu.
               
            GRÉCKO
      
                  1.
               
               
                  Na základe vykonávacej správy Grécka za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Grécko dosiahlo pri vykonávaní svojho národného programu reforiem stabilný pokrok. Určitý pokrok dosiahlo aj v plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva, že politiky do určitej miery reagovali na odporúčania prijaté Radou. Politiky čiastočne reagovali aj na ďalšie oblasti označené v záveroch Rady ako oblasti, ktoré si vyžadujú pozornosť. Vo vykonávacej správe sa osobitne nespomínajú odporúčania vydané pre krajiny eurozóny, hoci sa na ne jasne odkazuje v sprievodnej tabuľke.
               
            
                  4.
               
               
                  Medzi silné stránky, na ktoré sa poukazuje vo vykonávacej správe Grécka za rok 2007, patrí výrazný pokrok v konsolidácii verejných financií, podpora zamestnanosti žien, uplatňovanie právnych predpisov týkajúcich sa vnútorného trhu a zlepšovanie podnikateľského prostredia. Badať sľubné znaky pokroku pri stanovení časového harmonogramu na vykonávanie dôchodkových reforiem zameraných na zlepšenie dlhodobej fiškálnej udržateľnosti.
               
            
                  5.
               
               
                  Medzi oblasti politiky v gréckom národnom programe reforiem, v ktorých je potrebné riešiť výzvy s najvyššou prioritou, patrí dlhodobá fiškálna udržateľnosť, uskutočňovanie programu reforiem verejnej správy, konsolidácia aktívnych politík trhu práce, boj proti vysokej nezamestnanosti mládeže, boj proti neevidovanej práci a urýchlenie reforiem v oblasti vzdelávania a celoživotného vzdelávania. Na základe uvedeného sa odporúča, aby Grécko:
                  
                              —
                           
                           
                              pokračovalo v zabezpečovaní fiškálnej konsolidácie a znižovaní dlhu a rýchlo napredovalo pri uskutočňovaní dôchodkovej reformy s cieľom zlepšiť dlhodobú fiškálnu udržateľnosť,
                           
                        
                              —
                           
                           
                              uskutočňovalo reformu svojej verejnej správy vytvorením efektívnych regulačných, kontrolných a vynucovacích kapacít, modernizovaním svojej politiky ľudských zdrojov a efektívnym využívaním štrukturálnych fondov,
                           
                        
                              —
                           
                           
                              v súlade s integrovaným prístupom založeným na flexiistote modernizovalo ochranu zamestnanosti vrátane právnych predpisov s cieľom zahrnúť všetky formy zmluvných dojednaní, naďalej znižovalo daňové zaťaženie práce, posilnilo aktívne politiky na trhu práce a premenilo neevidovanú prácu na oficiálne zamestnanie,
                           
                        
                              —
                           
                           
                              urýchlilo uskutočňovanie reformy vzdelávania a celoživotného vzdelávania s cieľom zvýšiť kvalitu a schopnosť reagovať na potreby trhu práce, zvýšiť účasť a umožniť hladký prechod do zamestnania, a to najmä mladým ľuďom.
                           
                        
            
                  6.
               
               
                  Pre Grécko bude okrem toho dôležité, aby sa v období vykonávania národného programu reforiem zameralo na tieto výzvy: vynaložiť ďalšie úsilie o zníženie inflačných tlakov a riešenie príčin deficitu bežného účtu, urýchliť snahy zamerané na vypracovanie výskumnej a inovačnej stratégie a zvýšenie investícií do výskumu a vývoja, zlepšiť ďalšiu transpozíciu právnych predpisov vnútorného trhu, urýchliť pokrok smerom k dosiahnutiu cieľov politiky v oblasti malých a stredných podnikov, ktoré vytýčilo jarné zasadnutie Európskej rady v roku 2006, posilniť hospodársku súťaž v oblasti odborných služieb, chrániť životné prostredie uprednostnením efektívneho odpadového hospodárstva s tuhým odpadom a odpadovou vodou a obmedziť emisie skleníkových plynov, podporiť účasť žien v zamestnaní, znížiť predčasné ukončovanie školskej dochádzky a zaviesť dôslednú stratégiu aktívneho starnutia.
               
            ŠPANIELSKO
      
                  1.
               
               
                  Na základe vykonávacej správy Španielska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Španielsko dosiahlo pri vykonávaní svojho národného programu reforiem kvalitný pokrok. Kvalitný pokrok dosiahlo aj v plnení záväzkov dohodnutých na jarnom zasadnutí Európskej rady v roku 2006 v troch zo štyroch prioritných oblastí činnosti.
               
            
                  3.
               
               
                  Z vykonávacej správy vyplýva, že politiky dobre reagovali na odporúčania prijaté Radou. Politiky do určitej miery reagovali aj na ďalšie oblasti označené v záveroch Rady ako oblasti, ktoré si vyžadujú pozornosť. Vo vykonávacej správe sa takisto venuje osobitná pozornosť odporúčaniam vydaným pre krajiny eurozóny.
               
            
                  4.
               
               
                  Medzi silné stránky, na ktoré sa poukazuje vo vykonávacej správe Španielska za rok 2007, patrí rýchlejšie znižovanie dlhu verejných financií v porovnaní s cieľovým znížením, výrazný pokrok pri plnení plánu výskumu, vývoja a inovácií a pri dosahovaní miery zamestnanosti, najmä zamestnanosti žien.
               
            
                  5.
               
               
                  Medzi oblasti politiky v španielskom národnom programe reforiem, v ktorých je teraz potrebné riešiť výzvy s najvyššou prioritou, patrí zlepšenie hospodárskej súťaže na trhoch s elektrickou energiou a ďalšie zlepšovanie v oblasti vzdelávania. Na základe uvedeného sa odporúča, aby Španielsko:
                  
                              —
                           
                           
                              prijalo ďalšie opatrenia na zvýšenie hospodárskej súťaže v odvetví energetiky najmä ďalším odstraňovaním všetkých taríf s cieľom zabezpečiť, aby nedochádzalo k cenovej deformácii, a zlepšením cezhraničného vzájomného prepojenia s cieľom zaručiť bezpečnosť zásobovania,
                           
                        
                              —
                           
                           
                              zabezpečiť účinné vykonávanie reforiem v oblasti vzdelávania, a to aj na regionálnej úrovni, s cieľom obmedziť predčasné ukončovanie školskej dochádzky.
                           
                        
            
                  6.
               
               
                  Pre Španielsko bude okrem toho dôležité, aby sa v období vykonávania národného programu reforiem zameralo na tieto výzvy: vynaložiť ďalšie úsilie o zníženie inflačných tlakov, riešiť príčiny deficitu bežného účtu a monitorovať vývoj na trhu s nehnuteľnosťami, zvýšiť hospodársku súťaž v odborných službách a na maloobchodných trhoch, realizovať program lepšej právnej regulácie, a ak je to potrebné, zlepšiť regulačný rámec, navrhnúť ďalšie environmentálne opatrenia, najmä na zníženie emisií CO2, prijať všetky potrebné opatrenia na ďalšiu modernizáciu politiky ochrany zamestnania, aby sa posilnila flexiistota na trhu práce s cieľom čeliť segmentácii a podporovať príťažlivosť práce na čiastočný pracovný úväzok, zlepšovať produktivitu zvyšovaním úrovne kvalifikácií a inovácií, pokračovať v súčasnom úsilí zapájať prisťahovalcov do trhu práce, ďalej zlepšovať prístup k starostlivosti o dieťa a vykonávať reformy dôchodkového systému a systému zdravotnej starostlivosti s cieľom zlepšiť dlhodobú fiškálnu udržateľnosť.
               
            FRANCÚZSKO
      
                  1.
               
               
                  Na základe vykonávacej správy Francúzska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Francúzsko dosiahlo pri vykonávaní svojho národného programu reforiem stabilný pokrok. Tempo reforiem sa od polovice roka 2007 zrýchlilo. Francúzsko dosiahlo aj určitý pokrok v plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva, že Francúzsko prijalo určité prvé opatrenia v reakcii na odporúčania, ktoré vydala Rada Francúzsku, ale zostávajúce reformné požiadavky sú naďalej mimoriadne dôležité. Prijal sa určitý počet opatrení v ďalších oblastiach, ktoré si podľa záverov Rady vyžadujú pozornosť; uskutočnila sa najmä dôležitá reforma týkajúca sa motivovania podnikania a podpory novozaložených podnikov. Vo vykonávacej správe sa však nevenuje osobitná pozornosť odporúčaniam vydaným pre krajiny eurozóny.
               
            
                  4.
               
               
                  Medzi silné stránky, na ktoré sa poukazuje vo vykonávacej správe Francúzska za rok 2007, patria reformy v oblastiach výskumu, vývoja a inovácií, konkrétne výsledky opatrení v oblasti IKT, priorita venovaná priemyselnej politike (pôle de compétitivité), reforma zameraná na poskytnutie väčšej nezávislosti univerzitám a ohlásený celý súbor opatrení na zlepšenie fungovania pracovného trhu vrátane zmien právnych predpisov.
               
            
                  5.
               
               
                  Vo vykonávacej správe sa predkladá značne upravená stratégia, v ktorej sa zamestnanosť má stať faktorom orientácie hospodárskej politiky na zvýšený rast. Aj keď sa schválila druhá etapa reformy Gallandovho zákona, ostáva potrebné úplne zaviesť a vykonávať nové opatrenia na zabezpečenie účinnej hospodárskej súťaže na trhoch so službami. Pre Francúzsko je dôležité ďalej posilniť svoje rozpočtové snahy, aby súčasne vykonalo spoločnú stratégiu reforiem a ďalej konsolidovalo verejné financie. Potrebné sú ďalšie dôležité alebo trvalé opatrenia na dosiahnutie rozpočtovej konsolidácie, zvýšenie hospodárskej súťaže v sieťových odvetviach a zlepšenie výkonnosti trhu práce. V tomto kontexte sa Francúzsku odporúča:
                  
                              —
                           
                           
                              zabezpečiť udržateľnosť verejných financií pri zohľadnení starnutia obyvateľstva, a to posilňovaním tempa konsolidácie rozpočtu a znižovaním dlhu, a ak to cyklické podmienky umožnia, zamerať sa na dosiahnutie strednodobého cieľa (SC) do roku 2010. Rokovanie o systémoch dôchodkového zabezpečenia plánované na rok 2008 musí vychádzať z významných prínosov spojených so zavedením reformy v roku 2003,
                           
                        
                              —
                           
                           
                              zlepšiť rámec pre hospodársku súťaž v odvetviach plynu a elektrickej energie a prijať ďalšie opatrenia na posilnenie hospodárskej súťaže v sektore nákladnej železničnej dopravy medzi tradičným prevádzkovateľom a jeho konkurentmi,
                           
                        
                              —
                           
                           
                              v rámci integrovaného prístupu založeného na flexiistote zlepšiť celoživotné vzdelávanie a modernizovať ochranu zamestnania s cieľom odstrániť segmentáciu medzi typmi zmlúv a zjednodušiť prechod z pracovnej zmluvy na dobu určitú na pracovnú zmluvu na dobu neurčitú.
                           
                        
            
                  6.
               
               
                  Okrem toho je tiež dôležité, aby sa Francúzsko počas celého obdobia zahrnutého do národného reformného programu zameralo na ďalšie posilnenie hospodárskej súťaže v regulovaných živnostiach a povolaniach, ďalšiu podporu zlepšovania regulačných politík zahrnutím hodnotenia vplyvov, ďalšie zvyšovanie ponuky pracovnej sily a vytváranie podmienok, aby sa oplatilo pracovať.
               
            TALIANSKO
      
                  1.
               
               
                  Na základe vykonávacej správy Talianska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Taliansko dosiahlo kvalitný pokrok pri vykonávaní svojho národného programu reforiem. Do určitej miery reagovalo aj na plnenie záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva, že politiky do určitej miery reagovali na odporúčania prijaté Radou. Vzhľadom na rozsah úloh sú potrebné ďalšie významné reformy. Politiky do určitej miery reagovali aj na ďalšie oblasti označené v záveroch Rady ako oblasti, ktoré si vyžadujú pozornosť. Vo vykonávacej správe sa takisto venuje osobitná pozornosť odporúčaniam vydaným pre krajiny eurozóny.
               
            
                  4.
               
               
                  Medzi silné stránky, na ktoré sa poukazuje vo vykonávacej správe Talianska za rok 2007, patria počiatočné kroky na zlepšenie podnikateľského prostredia, opatrenia na zvýšenie hospodárskej súťaže v odborných a finančných službách a v maloobchodnej sieti, nedávne úspechy pri odbúravaní deficitu v transpozícii právnych predpisov EÚ a opatrenia v oblasti elektronickej štátnej správy na modernizáciu verejného sektora.
               
            
                  5.
               
               
                  Medzi oblasti politiky v talianskom národnom programe reforiem, v ktorých je potrebné riešiť výzvy s najvyššou prioritou, patrí fiškálna udržateľnosť, kde je potrebné pokračovať v práci a úplne uskutočniť proces reformy dôchodkového systému a prípadne ho dokončiť, posilnenie hospodárskej súťaže na trhoch s výrobkami a službami a pokračovanie v úplnom uskutočňovaní ohlásených reforiem, pokračovanie v boji na odstránenie regionálnych rozdielov v oblasti zamestnanosti a zlepšenie vzdelávania a celoživotného vzdelávania. Na základe uvedeného sa odporúča, aby Taliansko:
                  
                              —
                           
                           
                              dôsledne presadzovalo fiškálnu konsolidáciu najmä obmedzením rastu bežných primárnych výdavkov, v plnom rozsahu uskutočnilo proces reformy dôchodkového systému, a ak je to potrebné, dokončilo ho s cieľom zlepšiť dlhodobú udržateľnosť verejných financií,
                           
                        
                              —
                           
                           
                              pokračovalo vo zvyšovaní hospodárskej súťaže na trhoch s výrobkami a službami a energicky presadzovalo uskutočňovanie ohlásených reforiem,
                           
                        
                              —
                           
                           
                              zlepšilo kvalitu vzdelávania a jeho význam pre trh práce, podporovalo celoživotné vzdelávanie, ďalej riešilo problém neevidovanej práce a zabezpečilo efektívnu činnosť služieb zamestnanosti v rámci prístupu založeného na flexiistote a s cieľom znížiť regionálne rozdiely.
                           
                        
            
                  6.
               
               
                  Pre Taliansko bude okrem toho dôležité, aby sa v období vykonávania národného programu reforiem zameralo na tieto výzvy: zvýšiť investície do výskumu a vývoja a ich efektívnosť tam, kde napriek vítanému vývoju politík je potrebné ďalšie úsilie, aby sa splnil cieľ na rok 2010 a zvýšila efektívnosť verejných výdavkov, posilniť úsilie zamerané na splnenie cieľov súvisiacich so znížením emisie skleníkových plynov, zlepšiť kvalitu regulácie posilnením a zavedením systému hodnotenia vplyvu, najmä pre malé a stredné podniky, realizovať plány na zlepšenie infraštruktúry najmä pre jej vplyv na rozvoj v južných regiónoch, pokračovať v zlepšovaní poskytovania starostlivosti o deti a starých ľudí s cieľom zosúladiť pracovný a súkromný život a podporiť účasť žien na trhu práce a zaviesť dôslednú stratégiu aktívneho starnutia, aby sa zvýšila zamestnanosť starších pracovníkov, a s cieľom zlepšiť primeranosť dôchodkov.
               
            CYPRUS
      
                  1.
               
               
                  Na základe vykonávacej správy Cypru za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Cyprus dosiahol vo vykonávaní svojho národného reformného programu kvalitný pokrok. Kvalitný pokrok dosiahol aj v plnení špecifických záväzkov dohodnutých na jarnom zasadnutí Európskej rady v roku 2006 v prioritných oblastiach činnosti.
               
            
                  3.
               
               
                  Z vykonávacej správy vyplýva dobrá reakcia politík na odporúčania prijaté Radou. Pokiaľ ide o dlhodobú udržateľnosť verejných financií, uspokojivá bola počiatočná reakcia na reformu systému zdravotnej starostlivosti, reakcia na dôchodkovú reformu však bola obmedzená. Okrem toho Cyprus podnikol určité kroky v oblasti zlepšovania celoživotného vzdelávania, ale v oblasti reformy systému odborného vzdelávania a prípravy boli činnosti obmedzené. Politiky do určitej miery reagovali na ďalšie oblasti označené v záveroch Rady ako oblasti, ktoré si vyžadujú pozornosť.
               
            
                  4.
               
               
                  Medzi silné stránky, na ktoré sa poukazuje vo vykonávacej správe, patrí pokrok v oblasti fiškálnej konsolidácie, a to zníženie deficitu a dlhu, nová politika zameraná na rozvoj komplexného výskumného a inovačného systému a zachovanie dobrého celkového plnenia úloh v oblasti zamestnanosti podporovaného radom aktívnych opatrení na trhu práce.
               
            
                  5.
               
               
                  Medzi oblasti politiky v cyperskom národnom programe reforiem, v ktorých je potrebné riešiť slabé miesta s najvyššou prioritou, patrí riešenie výdavkov spojených so starnutím obyvateľstva, zavedenie nedávno prijatej národnej stratégie celoživotného vzdelávania na roky 2007 – 2013 a zlepšenie odbornej prípravy a príležitostí na trhu práce pre mladých ľudí. Na základe uvedeného sa odporúča, aby Cyprus:
                  
                              —
                           
                           
                              podnikol kroky na vykonanie reforiem dôchodkového systému a systému zdravotnej starostlivosti a vypracoval časový harmonogram ich vykonania s cieľom zvýšiť fiškálnu udržateľnosť,
                           
                        
                              —
                           
                           
                              posilnil celoživotné vzdelávanie a ďalej zvyšoval možnosti pre mladých ľudí zamestnať sa a absolvovať odbornú prípravu zavedením nedávno schválenej národnej stratégie celoživotného vzdelávania a uskutočnením reforiem systémov prípravy na povolanie, vzdelávania, odbornej prípravy a systému učňovského školstva vrátane nového systému moderného učňovského vzdelávania.
                           
                        
            
                  6.
               
               
                  Pre Cyprus bude okrem toho dôležité, aby v období vykonávania národného programu reforiem pokračoval v týchto opatreniach: zlepšiť hospodársku súťaž v oblasti profesionálnych služieb, ďalej stimulovať výskum a vývoj v súkromnom sektore a riešiť veľmi vysoký rozdiel medzi príjmami mužov a žien.
               
            LOTYŠSKO
      
                  1.
               
               
                  Na základe vykonávacej správy Lotyšska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Lotyšsko dosiahlo určitý pokrok pri vykonávaní svojho národného programu reforiem, ako aj pri plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva, že sa dosiahol určitý pokrok v reakcii na odporúčania prijaté Radou. V ďalších oblastiach označených na jarnom zasadnutí Európskej rady v roku 2007 ako oblasti, ktoré si vyžadujú pozornosť, sa zaznamenala rozdielna úroveň reakcie.
               
            
                  4.
               
               
                  Medzi silné stránky, na ktoré poukazuje lotyšská vykonávacia správa, patria prvé pozitívne kroky v oblasti znalostí a inovácií, pokrok dosiahnutý pri určitých problémoch v oblasti MSP a podnikania, posilnenie úlohy orgánu pre hospodársku súťaž v oblasti dohľadu nad trhom a ďalšie opatrenia na zvýšenie energetickej efektívnosti a využívania obnoviteľných energetických zdrojov. Lotyšsko uskutočnilo aj súbor opatrení, ktoré úspešne podporili výkonnosť trhu práce.
               
            
                  5.
               
               
                  Medzi oblasti politiky v lotyšskom národnom programe reforiem, v ktorých je potrebné riešiť slabé miesta s najvyššou prioritou, patria konkrétnejšie opatrenia na zabezpečenie makroekonomickej stability vzhľadom na riziko prehriatia ekonomiky, ďalší rozvoj stratégie výskumu a vývoja s cieľom zlepšiť stanovenie priorít a zvýšiť angažovanosť súkromného sektora a dôslednejšie opatrenia na zvýšenie ponuky pracovnej sily a posilnenie jej zručností. Na základe uvedeného sa odporúča, aby Lotyšsko:
                  
                              —
                           
                           
                              vykonávalo reštriktívnejšiu fiškálnu politiku s dôsledným určovaním priorít na výdavky a s vývojom miezd, ktorý zodpovedá produktivite práce, s cieľom prispieť k zmierneniu rizika prehriatia ekonomiky a k zníženiu rizika makroekonomickej nestability,
                           
                        
                              —
                           
                           
                              dosahovalo rýchlejší pokrok v uskutočňovaní politiky reforiem vo výskume a inováciách s cieľom splniť vytýčené náročné ciele. To sa osobitne týka politík na stimulovanie partnerstiev medzi výskumnými a vzdelávacími inštitúciami a podnikmi,
                           
                        
                              —
                           
                           
                              v rámci integrovaného prístupu založeného na flexiistote zintenzívnilo úsilie zamerané na zvýšenie ponuky pracovnej sily a produktivity, a to zlepšovaním aktivácie a regionálnej mobility, zavedením systému celoživotného vzdelávania a posilňovaním schopnosti systému vzdelávania a odbornej prípravy reagovať na potreby trhu práce.
                           
                        
            
                  6.
               
               
                  Pre Lotyšsko bude okrem toho dôležité, aby sa v období vykonávania národného programu reforiem zameralo na ďalšie zlepšovanie regulačného prostredia najmä vytvorením jednoznačne lepšej regulačnej politiky, uplatňovanie aktívnych politík na trhu práce a zlepšovanie prístupu k starostlivosti o dieťa.
               
            LITVA
      
                  1.
               
               
                  Na základe vykonávacej správy Litvy za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Litva dosiahla pri vykonávaní svojho národného programu reforiem kvalitný pokrok. Určitý pokrok sa dosiahol aj v plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva obmedzená reakcia politík na odporúčania prijaté Radou. Politiky do určitej miery reagovali na ďalšie oblasti, ktoré si podľa označenia Rady vyžadujú pozornosť.
               
            
                  4.
               
               
                  Medzi silné stránky, na ktoré sa poukazuje vo vykonávacej správe Litvy za rok 2007, patrí schválenie prioritných oblastí pre výskum a vývoj a prijatie zákona o odbornej príprave.
               
            
                  5.
               
               
                  Medzi oblasti politiky v litovskom národnom programe reforiem, v ktorých je potrebné riešiť výzvy s najvyššou prioritou, patria tieto vykonávacie opatrenia: zvýšenie a zlepšenie efektívnosti investícií do výskumu a vývoja a podpora inovácií, zvýšenie vnútornej mobility pracovnej sily, zvýšenie účasti dospelých na celoživotnom vzdelávaní, najmä u starších pracovníkov, a reforma systému vzdelávania a odbornej prípravy na zabezpečenie kvality a významu pre trh práce. Na základe uvedeného sa odporúča, aby Litva:
                  
                              —
                           
                           
                              urýchlila vykonanie štrukturálnej reformy svojho systému pre výskum, vývoj a inovácie s cieľom zvýšiť efektívnosť verejných výdavkov a vytvoriť priaznivé podmienky na zvýšenie súkromných investícií v tejto oblasti vrátane investícií na inovácie v tradičných odvetviach a v odvetviach s nízkym technickým vybavením,
                           
                        
                              —
                           
                           
                              zintenzívnila úsilie na zvýšenie ponuky kvalifikovanej práce zlepšením regionálnej mobility, reformovaním systému vzdelávania a odbornej prípravy na účely zabezpečenia ich kvality a významu pre potreby trhu práce a zavedením revidovanej stratégie celoživotného vzdelávania s osobitným zameraním na účasť starších pracovníkov.
                           
                        
            
                  6.
               
               
                  Pre Litvu bude okrem toho dôležité, aby sa v období vykonávania národného programu reforiem zamerala na tieto výzvy: zlepšenie makroekonomickej stability a potlačenie inflácie, zvýšenie priamych zahraničných investícií, zlepšenie účinnosti regulačného prostredia s osobitným zameraním na zjednodušenie právnych predpisov, zlepšenie zamestnateľnosti mladých ľudí, rozšírenie podnikateľského vzdelávania, zvýšenie dostupnosti starostlivosti o dieťa a posilnenie ochrany zdravia a bezpečnosti pri práci.
               
            LUXEMBURSKO
      
                  1.
               
               
                  Na základe vykonávacej správy Luxemburska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Luxembursko dosiahlo pri vykonávaní svojho národného programu reforiem veľmi kvalitný pokrok. Určitý pokrok sa dosiahol aj v plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva rozdielna úroveň reakcie politík na oblasti označené v záveroch Rady ako oblasti, ktoré si vyžadujú pozornosť. Vo vykonávacej správe sa takisto venuje osobitná pozornosť odporúčaniam vydaným pre krajiny eurozóny.
               
            
                  4.
               
               
                  Medzi silné stránky, na ktoré sa poukazuje vo vykonávacej správe Luxemburska za rok 2007, patria investície na začlenenie hospodárstva do medzinárodného kontextu, úsilie na vytýčenie stratégie rozsiahleho zjednodušenia zameraného na potreby podnikania, rozvoj infraštruktúry pre starostlivosť o dieťa, reforma odbornej prípravy a zavádzanie nových foriem zamestnanosti.
               
            
                  5.
               
               
                  Pre Luxembursko bude dôležité, aby sa v období vykonávania národného programu reforiem zameralo na tieto výzvy: urýchliť vykonávanie opatrení zameraných na zvýšenie zamestnanosti starších pracovníkov najmä prostredníctvom reformy, ktorá odrádza od predčasného dôchodku, prijať ďalšie opatrenia na zníženie počtu žiakov, ktorí predčasne ukončia školskú dochádzku, a na odstránenie umelých prekážok medzi rôznymi typmi vzdelávania, dôsledne monitorovať vplyv nedávno prijatých opatrení na zníženie nezamestnanosti mladých ľudí a s cieľom vytvoriť atraktívnejšie hospodárske prostredie je potrebné zvýšiť podporu vytvárania konkurenčných trhov, zlepšiť transpozíciu právnych predpisov EÚ a podporovať MSP. Je tiež dôležité, aby Luxembursko prijalo opatrenia na reformu svojho systému dôchodkového zabezpečenia s cieľom zabezpečiť jeho dlhodobú udržateľnosť.
               
            MAĎARSKO
      
                  1.
               
               
                  Na základe vykonávacej správy Maďarska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Maďarsko dosiahlo vo vykonávaní svojho národného programu reforiem obmedzený pokrok. Určitý pokrok sa dosiahol aj v plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva rozdielna úroveň reakcie politík na odporúčania prijaté Radou. Politiky do určitej miery reagovali na ďalšie oblasti označené v záveroch Rady ako oblasti, ktoré si vyžadujú viac pozornosti.
               
            
                  4.
               
               
                  Medzi silné stránky, na ktoré poukazuje vykonávacia správa za rok 2007, patrí podstatné zlepšenie fiškálnej konsolidácie, prijatie a realizácia rôznych krokov štrukturálnej reformy, skrátenie času potrebného na založenie nového podniku a úsilie vynaložené na zníženie administratívnych nákladov, zavedenie ďalších motivačných prvkov k práci a k zotrvaniu na trhu práce a transformácia neevidovanej práce na oficiálne zamestnanie.
               
            
                  5.
               
               
                  Medzi oblasti politiky v maďarskom národnom programe reforiem, v ktorých je potrebné riešiť výzvy s najvyššou prioritou, patrí pokračovanie fiškálnej konsolidácie a náprava nadmerného deficitu podľa plánu, ďalšie zlepšovanie udržateľnosti verejných financií, zlepšenie postavenia osôb so zníženou pracovnou schopnosťou na trhu práce, znižovanie pretrvávajúcich regionálnych rozdielov v zamestnanosti a reformovanie systému vzdelávania a odbornej prípravy. Na základe uvedeného sa odporúča, aby Maďarsko:
                  
                              —
                           
                           
                              pokračovalo v presadzovaní nevyhnutných opatrení na zabezpečenie trvalého znižovania deficitu verejných financií a miery verejného dlhu so zvýšeným zameraním sa na stranu výdavkov aj prostredníctvom zavedenia dôkladnejších a komplexnejších fiškálnych pravidiel,
                           
                        
                              —
                           
                           
                              pokračovalo v reforme systémov verejnej správy, zdravotníctva, dôchodkového zabezpečenia a školstva s cieľom zabezpečiť dlhodobú fiškálnu udržateľnosť a zvýšiť ekonomickú efektívnosť. K tomu by mali patriť kroky na ďalšie obmedzovanie predčasného odchodu do dôchodku, znižovanie počtu nových poberateľov invalidných dôchodkov a ďalšia reštrukturalizácia zdravotníctva,
                           
                        
                              —
                           
                           
                              posilnilo aktívnu politiku na trhu práce s cieľom zlepšiť postavenie osôb so zníženou pracovnou schopnosťou na trhu práce a znížilo pretrvávajúce regionálne rozdiely v zamestnanosti,
                           
                        
                              —
                           
                           
                              zabezpečilo prístup k vysokokvalitnému vzdelávaniu a odbornej príprave pre všetkých, zvýšilo odbornú úroveň a reakciu systému vzdelávania a odbornej prípravy na potreby trhu práce.
                           
                        
            
                  6.
               
               
                  Pre Maďarsko bude okrem toho dôležité, aby sa v období vykonávania národného programu reforiem zameralo na tieto výzvy: ďalšie reformovanie štátneho výskumného systému, zvýšenie účinnosti verejných výdavkov na výskum a vývoj a zlepšenie väzieb medzi verejným a súkromným výskumom a vývojom, zníženie a presmerovanie štátnej pomoci, zlepšenie regulačného prostredia ďalším znižovaním administratívnej záťaže a zjednodušovaním právnych predpisov, zavádzanie ďalšej motivácie k práci a k zotrvaniu na trhu práce, zabezpečovanie lepšieho zosúladenia pracovného a osobného života, dokončenie zriadenia integrovaného systému služieb zamestnanosti a sociálnych služieb, premenu neevidovanej práce na oficiálne zamestnanie a vykonávanie stratégie celoživotného vzdelávania.
               
            MALTA
      
                  1.
               
               
                  Na základe vykonávacej správy Malty za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Malta dosiahla vo vykonávaní svojho národného programu reforiem kvalitný pokrok. Kvalitný pokrok sa dosiahol aj v plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva obmedzená reakcia politík na odporúčania prijaté Radou. Politiky do určitej miery reagovali aj na ďalšie oblasti, ktoré si podľa označenia Rady vyžadujú pozornosť.
               
            
                  4.
               
               
                  Medzi silné stránky maltského národného programu reforiem a jeho vykonávania patrí riadenie a pokrok, ktorý sa dosiahol vo fiškálnej konsolidácii, ako aj pokrok v posilňovaní podnikateľského prostredia, liberalizácii určitých trhov (napr. prístavov), v reforme vzdelávania a vo zvýšení používania IKT.
               
            
                  5.
               
               
                  Medzi oblasti politiky v maltskom národnom programe reforiem, v ktorých je potrebné riešiť slabé miesta s najvyššou prioritou, patrí politika v oblasti hospodárskej súťaže a problémy na trhu práce. Na základe uvedeného sa odporúča, aby Malta:
                  
                              —
                           
                           
                              posilnila hospodársku súťaž najmä obmedzením štátnej pomoci a jej presmerovaním na horizontálne ciele, ako aj posilnením orgánu pre hospodársku súťaž a ďalšími krokmi v oblasti sprístupňovania odborných služieb,
                           
                        
                              —
                           
                           
                              zintenzívnila úsilie s cieľom pritiahnuť viac ľudí na trh práce, najmä žien a starších pracovníkov, udržala úsilie zamerané na riešenie problému neevidovanej práce a vykonala také kroky v systéme sociálnych dávok, ktorými sa zvýši príťažlivosť oficiálnej práce.
                           
                        
            
                  6.
               
               
                  Pre Maltu bude okrem toho dôležité, aby sa v období vykonávania národného programu reforiem zamerala na ďalšie uskutočňovanie a posilňovanie opatrení týkajúcich sa reformy zdravotnej starostlivosti, ďalšie zlepšovanie regulačného prostredia trvalým zjednodušovaním právnych predpisov, zavedením systematického posudzovania vplyvov a účinných jednotných kontaktných miest na zakladanie podnikov, diverzifikáciu jej energetických zdrojov vrátane zlepšenia energetickej efektívnosti a obnoviteľných energií a zváženie možnosti pripojenia Malty k európskym energetickým sieťam, trvalé úsilie o zvyšovanie úrovne dosiahnutého vzdelania a znižovanie počtu prípadov predčasného ukončenia školskej dochádzky.
               
            HOLANDSKO
      
                  1.
               
               
                  Na základe vykonávacej správy Holandska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Holandsko dosiahlo pri vykonávaní svojho národného programu reforiem významný pokrok. Dobre plnilo aj záväzky v štyroch prioritných oblastiach činnosti dohodnuté na jarnom zasadnutí Európskej rady v roku 2006.
               
            
                  3.
               
               
                  Z vykonávacej správy vyplýva určitá reakcia politík na odporúčanie prijaté Radou a ďalšie oblasti označené v záveroch Rady ako oblasti, ktoré si vyžadujú pozornosť, aj keď výzva v súvislosti s oblasťou výskumu a vývoja ostáva stále významná. Vo vykonávacej správe sa takisto venuje osobitná pozornosť odporúčaniam vydaným pre krajiny eurozóny.
               
            
                  4.
               
               
                  Medzi silné stránky národného programu reforiem a jeho vykonávania patrí úsilie znížiť administratívnu záťaž a zlepšiť podnikateľské prostredie, náročné plány v oblasti energetiky a zmien klímy a stimuly na zlepšenie poskytovania starostlivosti o dieťa.
               
            
                  5.
               
               
                  Oblasťou politiky v holandskom národnom programe reforiem, v ktorej je potrebné riešiť výzvy s najvyššou prioritou, je zlepšenie ponuky pracovnej sily. Na základe toho sa odporúča, aby Holandsko:
                  
                              —
                           
                           
                              vykonalo ďalšie opatrenia na zlepšenie ponuky práce pre ženy, starších pracovníkov a znevýhodnené skupiny s cieľom zvýšiť celkový počet odpracovaných hodín v hospodárstve.
                           
                        
            
                  6.
               
               
                  Pre Holandsko bude okrem toho dôležité, aby sa v období vykonávania národného programu reforiem sústredilo na zintenzívnenie úsilia zameraného na zvýšenie výdavkov na výskum a vývoj v súkromnom sektore zabezpečením vyššej súdržnosti prostredníctvom nedávno zavedených nových štruktúr riadenia politiky a zavedením koherentnej stratégie pre výskum, vývoj a inovácie, ktorá by riešila interakciu medzi súkromným výskumom a vývojom a verejným výskumom, ako aj zahraničné investície do výskumu a vývoja.
               
            RAKÚSKO
      
                  1.
               
               
                  Na základe vykonávacej správy Rakúska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Rakúsko dosiahlo pri vykonávaní svojho národného programu reforiem významný pokrok. Kvalitný pokrok dosiahlo aj v plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva obmedzená reakcia politík na odporúčanie prijaté Radou v oblasti zamestnanosti. Politiky do určitej miery reagovali na ďalšie oblasti označené v záveroch Rady ako oblasti, ktoré si vyžadujú pozornosť. Vo vykonávacej správe sa takisto venuje osobitná pozornosť odporúčaniam vydaným pre krajiny eurozóny.
               
            
                  4.
               
               
                  Medzi silné stránky, na ktoré poukazuje rakúska vykonávacia správa za rok 2007, patria dobré postupy na podporu inovácií, ako je inovačný poukaz, zvýšenie rozpočtu na výskum a vývoj v súlade s cieľom vo výške 3 %, vytvorenie klimatického a energetického fondu, úspešné vykonanie a ďalší vývoj modelu flexiistoty.
               
            
                  5.
               
               
                  Medzi oblasti politiky v rakúskom národnom programe reforiem, v ktorých je potrebné riešiť výzvy s najvyššou prioritou, patrí zvýšenie ponuky práce pre starších pracovníkov a zlepšenie odbornej úrovne a zamestnateľnosti mladých so zníženou pracovnou schopnosťou. V tomto kontexte sa Rakúsku odporúča, aby:
                  
                              —
                           
                           
                              zvýšilo motiváciu starších pracovníkov, aby zostali pracovať, uskutočňovaním komplexnej stratégie vrátane lepšej odbornej prípravy na vykonávanie zamestnania, prispôsobením pracovných podmienok a sprísnením podmienok predčasného odchodu do dôchodku a zlepšilo podmienky vzdelávania zraniteľnej skupiny mladých ľudí.
                           
                        
            
                  6.
               
               
                  Pre Rakúsko bude okrem toho dôležité, aby sa v období vykonávania národného programu reforiem zameralo na tieto výzvy: posilnenie fiškálnych úprav s cieľom dosiahnuť vyrovnaný rozpočet do roku 2010, rozšírenie hospodárskej súťaže v oblasti služieb, najmä odborných služieb, posilnenie podnikateľského vzdelávania, určenie ďalších politík a opatrení na zníženie emisií a vyriešenie problému segregácie na základe pohlavia na trhu práce vrátane zlepšenia dostupnosti starostlivosti o dieťa.
               
            POĽSKO
      
                  1.
               
               
                  Na základe vykonávacej správy Poľska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Poľsko dosiahlo pri vykonávaní svojho národného programu reforiem, ako aj pri plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti obmedzený pokrok.
               
            
                  3.
               
               
                  Z vykonávacej správy vyplýva rozdielna úroveň reakcie politík na odporúčania prijaté Radou. Politiky do určitej miery reagovali na ďalšie oblasti označené v záveroch Rady ako oblasti, ktoré si vyžadujú pozornosť.
               
            
                  4.
               
               
                  Medzi silné stránky, na ktoré sa poukazuje vo vykonávacej správe Poľska za rok 2007, patrí pozornosť, ktorá sa venuje rozvoju podnikania, kroky na zníženie daňového zaťaženia pracovnej sily, priorita a financie pridelené na aktívne opatrenia trhu práce a silná väzba priorít národného programu reforiem na financovanie zo strany EÚ.
               
            
                  5.
               
               
                  Medzi oblasti politiky v poľskom národnom reformnom programe, v ktorých je potrebné riešiť výzvy s najvyššou prioritou, patrí náročnejší záväzok v oblasti riešenia udržateľnosti verejných financií, energické kroky na zlepšenie regulácie a podpora otvorenia trhov v sieťových odvetviach, vykonávanie reformy v oblasti výskumu a vývoja, ďalšie opatrenia na riešenie nízkej zamestnanosti starších pracovníkov, väčšie zameranie aktívnej politiky na trhu práce na najohrozenejšie skupiny a zavedenie stratégie celoživotného vzdelávania. Na základe uvedeného sa odporúča, aby Poľsko:
                  
                              —
                           
                           
                              posilnilo fiškálnu konsolidáciu a doplnilo nominálny stav „záchrannej kotvy“ rozpočtového schodku (rozpočtový strop) ďalšími mechanizmami na posilnenie kontroly výdavkov,
                           
                        
                              —
                           
                           
                              zlepšilo rámec pre hospodársku súťaž v sieťových odvetviach vrátane trhov s energiou okrem iného aj opätovným preskúmaním úlohy regulátorov,
                           
                        
                              —
                           
                           
                              pokračovalo v reforme sektora verejného výskumu s cieľom zintenzívniť výskum, vývoj a inovácie a zlepšiť rámec pre výskum a vývoj v súkromnom sektore,
                           
                        
                              —
                           
                           
                              s cieľom vytvoriť integrovaný prístup na základe flexiistoty zvýšilo úroveň a efektívnosť aktívnej politiky trhu práce najmä pre staršie osoby a skupiny ohrozené chudobou, prehodnotilo systém sociálnych dávok kvôli zlepšeniu motivácie k práci, zaviedlo stratégiu celoživotného vzdelávania a modernizovalo systém vzdelávania a odbornej prípravy s prihliadnutím na potreby trhu práce.
                           
                        
            
                  6.
               
               
                  Pre Poľsko bude okrem toho dôležité, aby sa na základe dosiahnutého pokroku zameralo v období vykonávania národného reformného programu na modernizáciu dopravnej infraštruktúry, urýchlenie procesu registrácie podnikov, zabezpečenie včasného zavedenia programov štátnej elektronickej správy, zlepšenie transpozície smerníc o vnútornom trhu a zvýšenie poskytovania služieb starostlivosti o dieťa so zameraním na zosúladenie pracovného a rodinného života.
               
            PORTUGALSKO
      
                  1.
               
               
                  Na základe vykonávacej správy Portugalska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Portugalsko dosiahlo pri vykonávaní svojho národného programu reforiem kvalitný pokrok. Kvalitný pokrok dosiahlo aj v plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva dobrá reakcia politík na odporúčania vydané Radou. Politiky do určitej miery reagovali aj na ďalšie oblasti označené v záveroch Rady ako oblasti, ktoré si vyžadujú pozornosť. Vo vykonávacej správe sa takisto venuje osobitná pozornosť odporúčaniam vydaným pre krajiny eurozóny.
               
            
                  4.
               
               
                  Medzi silné stránky, na ktoré sa poukazuje vo vykonávacej správe Portugalska za rok 2007, patrí pokrok, ktorý sa dosiahol pri náprave fiškálnej nerovnováhy a podpora udržateľných reforiem verejnej správy, reforma systému dôchodkového zabezpečenia a zdravotnej starostlivosti, využitie podnikateľského potenciálu a vykonanie technologického plánu.
               
            
                  5.
               
               
                  Medzi oblasti politiky v portugalskom národnom programe reforiem, ktoré je potrebné prioritne riešiť, patrí konsolidácia verejných financií pri ďalšom zlepšovaní ich kvality a udržateľnosti a smerovanie verejných výdavkov do zvyšovania rastového potenciálu Portugalska, zlepšovanie efektívnosti vzdelávacieho systému najmä zvyšovaním úrovne a znižovaním počtu prípadov predčasného ukončenia školskej dochádzky, modernizácia ochrany zamestnanosti na účely potlačenia segmentácie trhu práce. V tomto kontexte sa Portugalsku odporúča, aby:
                  
                              —
                           
                           
                              v súvislosti s prebiehajúcou fiškálnou konsolidáciou a reformou verejnej správy presmerovalo verejné výdavky na ciele, ktoré viac podporujú potenciálny rast, a zároveň si zachovalo pevnú kontrolu nad celkovými verejnými výdavkami,
                           
                        
                              —
                           
                           
                              pokračovalo v úsilí zlepšiť efektívnosť vzdelávacieho systému najmä zlepšením úrovne dosiahnutého vzdelania u mladých a znížením počtu prípadov predčasného ukončenia školskej dochádzky na základe dosiahnutých výsledkov a rozvojom systému odbornej prípravy, ktorá reaguje na potreby trhu práce a vychádza z národného rámca kvalifikácií,
                           
                        
                              —
                           
                           
                              pokračovalo v úsilí modernizovať ochranu zamestnanosti (vrátane právnych predpisov) s cieľom znížiť vysokú úroveň segmentácie trhu práce v rámci prístupu založeného na flexiistote.
                           
                        
            
                  6.
               
               
                  Pre Portugalsko bude okrem toho dôležité, aby sa v období vykonávania národného programu reforiem zameralo na tieto výzvy: zníženie aktuálneho deficitu bežného účtu udržateľným spôsobom, ďalšie zlepšovanie dlhodobej udržateľnosti verejných financií, pokračovanie v uskutočňovaní technologického plánu, konsolidovanie väzieb medzi výskumom, vyšším školstvom a priemyslom a ďalšie začleňovanie súkromného sektora, pokračovanie v liberalizácii energetického sektora a zabezpečenie účinnej hospodárskej súťaže na trhoch s finančnými službami, ďalšie vykonávanie lepšieho regulačného programu, a najmä posilnenie systému posudzovania vplyvov, zníženie deficitu pri transponovaní právnych predpisov EÚ do vnútroštátneho práva, pokračovanie v úplnom vykonávaní opatrení na zníženie emisií skleníkových plynov a ďalšie odstraňovanie faktorov ohrozujúcich sociálnu súdržnosť.
               
            RUMUNSKO
      
                  1.
               
               
                  Na základe vykonávacej správy Rumunska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  Národný program reforiem ako celok sa zameriava na správne výzvy. V niektorých kritických oblastiach, ako je posilnenie administratívnej kapacity a zlepšovanie podnikateľského prostredia, však programu chýbajú ambície. V ďalších oblastiach niekedy chýbajú informácie o obsahu opatrení, ich časových harmonogramoch a rozpočtovej podpore, čo sťažuje posudzovanie toho, či sa danými opatreniami dospeje k riešeniu vytýčených problémov a výzev.
               
            
                  3.
               
               
                  Medzi silné stránky programu patria iniciatívy zamerané na zavedenie rámca pre strednodobé výdavky, zníženie iných ako mzdových nákladov na prácu a reforma výskumných štruktúr.
               
            
                  4.
               
               
                  Medzi oblasti politiky v rumunskom národnom programe reforiem, v ktorých je potrebné riešiť výzvy s najvyššou prioritou, patrí posilnenie administratívnej kapacity, riešenie prehriatia a zlepšenie rozpočtového plánovania a kvality výdavkov, zníženie byrokracie a aktivácia ponuky práce a zvyšovanie úrovne odbornej kvalifikácie. Na základe uvedeného sa odporúča, aby Rumunsko:
                  
                              —
                           
                           
                              naliehavo posilnilo administratívne kapacity na centrálnej a miestnej úrovni štátnej správy vytvorením účinných regulačných, kontrolných a výkonných kapacít,
                           
                        
                              —
                           
                           
                              zabránilo tomu, aby procyklická fiškálna politika zahŕňala rastúci deficit bežného účtu a inflačné tlaky, udržalo vývoj miezd v súlade s rastom produktivity a zlepšilo plánovanie a plnenie rozpočtu, ako aj kvalitu verejných financií prehodnotením zloženia verejných výdavkov, znížením a presmerovaním štátnej pomoci do horizontálnych cieľov,
                           
                        
                              —
                           
                           
                              prijalo rýchle opatrenia na výrazné obmedzenie administratívnych postupov a prieťahov pri získavaní povolení ako súčasť lepšej konzistentnej regulačnej politiky s cieľom zlepšiť podnikateľské prostredie, čím sa takisto pomôže v boji proti korupcii,
                           
                        
                              —
                           
                           
                              zaviedlo integrovaný prístup k zvýšeniu zamestnanosti, miery aktivity a úrovne produktivity najmä urýchlením reforiem vzdelávacieho systému, tak aby lepšie reagoval na potreby trhu práce, a to znížením počtu prípadov predčasného ukončenia školskej dochádzky, výrazným zvýšením účasti dospelých na vzdelávaní a odbornej príprave a transformáciou samozásobovacieho/polosamozásobovacieho hospodárenia na udržateľné zamestnanie.
                           
                        
            
                  5.
               
               
                  Okrem toho je tiež dôležité, aby sa Rumunsko počas obdobia národného programu reforiem zameralo na prijatie ďalších opatrení na zabezpečenie dlhodobej udržateľnosti verejných financií, najmä pokiaľ ide o potenciálne riziká z hľadiska primeranosti a udržateľnosti dôchodkového systému, posilnenie opatrení na riešenie fragmentácie výskumnej základne a súčasne zabezpečenie účinnej návratnosti plánovaného zvýšenia verejných financií na výskum prostredníctvom intenzívneho zavádzania vnútroštátnej stratégie pre výskum, vývoj a inovácie a pravidelného monitorovania jej výsledkov, integrovanejší prístup k rozvoju infraštruktúry a zavádzaniu informačných a komunikačných technológií, zintenzívnenie úsilia na vyriešenie problému neevidovanej práce, zlepšenie účinnosti a geografického rozsahu pôsobnosti verejných úradov práce, a to najmä v oblasti pomoci ohrozeným skupinám.
               
            SLOVINSKO
      
                  1.
               
               
                  Na základe vykonávacej správy Slovinska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Slovinsko dosiahlo pri vykonávaní svojho národného programu reforiem kvalitný pokrok. Určitý pokrok dosiahlo aj pri plnení záväzkov schválených na jarnom zasadnutí Európskej rady v roku 2006.
               
            
                  3.
               
               
                  Vo vykonávacej správe sa poukazuje na určité reakcie politík na odporúčania vydané Radou. Politiky do určitej miery reagovali aj na ďalšie oblasti označené v záveroch Rady ako oblasti, ktoré si vyžadujú pozornosť. Vo vykonávacej správe sa osobitne nespomínajú odporúčania vydané pre krajiny eurozóny, hoci sa na ne jasne odkazuje v sprievodnej tabuľke.
               
            
                  4.
               
               
                  Medzi silné stránky, na ktoré poukazuje vykonávacia správa, patrí pokrok dosiahnutý pri konsolidácii verejných financií, účasť sociálnych partnerov na tvorbe návrhov všetkých hlavných reforiem trhu práce, úsilie o posilnenie väzby medzi systémom vzdelávania, systémom štipendií a hospodárstvom, skrátenie času potrebného na založenie nového podniku a zníženie administratívnej záťaže. V makroekonomickej oblasti je hlavným úspechom Slovinska vstup do eurozóny.
               
            
                  5.
               
               
                  Medzi oblasti politiky v národnom programe reforiem, v ktorých je potrebné riešiť výzvy s najvyššou prioritou, patrí pokračovanie dôchodkovej reformy a účinné zavádzanie stratégie aktívneho starnutia, dodatočná pozornosť venovaná pružnejšiemu trhu práce v spojení s účinnejším zosobneným prístupom pri vykonávaní aktívnej politiky trhu práce. Na základe uvedeného sa odporúča, aby Slovinsko:
                  
                              —
                           
                           
                              urobilo ďalšie kroky na posilnenie reformy dôchodkového systému a podporu aktívneho starnutia s cieľom zvýšiť mieru zamestnanosti starších pracovníkov a zlepšiť dlhodobú udržateľnosť,
                           
                        
                              —
                           
                           
                              v rámci komplexného prístupu založeného na flexiistote a na základe nedávno uskutočnených reforiem podporovalo pružnejšie zmluvné dojednania s cieľom čeliť segmentácii trhu práce, ktorá postihuje najmä mladých ľudí, a ďalej zlepšilo účinnosť úradov práce, najmä vo vzťahu k osobám s malými vyhliadkami na získanie zamestnania.
                           
                        
            
                  6.
               
               
                  Pre Slovinsko bude okrem toho dôležité, aby sa v období vykonávania národného programu reforiem zameralo na tieto výzvy: zintenzívniť vykonávanie a prípadne rozvíjanie národnej stratégie výskumu a vývoja, vzhľadom na potlačenie inflácie takisto zlepšiť hospodársku súťaž v odvetví služieb s osobitným zameraním na maloobchodné, finančné, niektoré sieťové a odborné služby, zlepšiť uskutočňovanie opatrení v oblasti energetickej účinnosti, najmä v súvislosti s emisiami CO2 a s nesplnenými cieľmi Kjótskeho protokolu, uskutočniť ambiciózne plány na posilnenie prepojenia medzi systémom vzdelávania a trhom práce.
               
            SLOVENSKO
      
                  1.
               
               
                  Na základe vykonávacej správy Slovenska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Slovensko dosiahlo pri vykonávaní svojho národného programu reforiem určitý pokrok. V obmedzenej miere reagovalo aj na plnenie záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva rozdielna úroveň reakcie politík na odporúčania prijaté Radou. Potrebné sú ďalšie reformy, ktorými by sa zvýšili výdavky na výskum, vývoj a vzdelávanie, zaviedli stratégie v mikroekonomickej oblasti, riešila dlhodobá nezamestnanosť a ukončila reforma vzdelávania a odbornej prípravy. Rozdielnu úroveň reakcie vyvolali ďalšie oblasti označené v záveroch Rady ako oblasti, ktoré si vyžadujú pozornosť.
               
            
                  4.
               
               
                  Medzi silné stránky, na ktoré sa poukazuje vo vykonávacej správe Slovenska za rok 2007, patrí predpokladané zníženie deficitu verejných financií pod úroveň 3 % HDP v roku 2007, prijatie viacerých strategických dokumentov v oblasti výskumu, vývoja, inovácií, energetickej efektívnosti a obnoviteľných energií, čiastočné zavedenie systému jedného kontaktného miesta pre začínajúce spoločnosti, revízia právnych predpisov v oblasti zamestnanosti, prijatie stratégie celoživotného vzdelávania a úsilie revidovať aktívnu politiku na trhu práce tak, aby lepšie odzrkadľovala vývoj na trhu práce.
               
            
                  5.
               
               
                  Medzi oblasti politiky v národnom reformnom programe Slovenska, v ktorých je potrebné riešiť výzvy s najvyššou prioritou, patrí zvýšenie výdavkov na vzdelávanie, výskum, vývoj a inovácie, zlepšenie regulačného prostredia, riešenie dlhodobej nezamestnanosti, dokončenie reformy systému vzdelávania a odbornej prípravy a zvýšenie jeho kvality v súlade s potrebami trhu práce. Na základe uvedeného sa odporúča, aby Slovensko:
                  
                              —
                           
                           
                              včas realizovalo konzistentnú stratégiu výskumu, vývoja a inovácií s osobitným zameraním na inštitucionálnu reformu vo verejnom výskumnom sektore a na výrazné zlepšenie spolupráce medzi podnikmi a výskumom, a to pri súčasnom prerozdelení zdrojov na výskum, vývoj, inovácie a vzdelávanie,
                           
                        
                              —
                           
                           
                              zlepšilo regulačné prostredie najmä zavedením lepšej komplexnej regulačnej stratégie, ktorá zahŕňa posudzovanie vplyvov a zjednodušenie platných právnych predpisov,
                           
                        
                              —
                           
                           
                              v rámci integrovaného prístupu založeného na flexiistote zabezpečilo zavedenie stratégie celoživotného vzdelávania, ktorá sa zaoberá potrebami trhu práce, dokončilo reformy základného, stredného a vysokoškolského vzdelávania s cieľom zlepšiť úroveň kvalifikácie a odbornej prípravy a zvýšiť prístup k zamestnaniu, a to najmä pre dlhodobo nezamestnaných a ohrozené skupiny.
                           
                        
            
                  6.
               
               
                  Pre Slovensko bude okrem toho dôležité, aby sa v období vykonávania národného programu reforiem zameralo na pokračujúce rozvíjanie politík informačných a komunikačných technológií najmä v širokopásmovej infraštruktúre, úplné zavedenie systému jedného kontaktného miesta pre začínajúce spoločnosti, zavedenie vzdelávania podnikateľov, zintenzívnenie hospodárskej súťaže v dodávkach energie, riešenie rodových rozdielov v odmeňovaní a zamestnávaní, rozvíjanie stratégií aktívneho starnutia a vytváranie pracovných príležitostí pre mladých ľudí.
               
            FÍNSKO
      
                  1.
               
               
                  Na základe vykonávacej správy Fínska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery.
               
            
                  2.
               
               
                  V období rokov 2005 – 2007 Fínsko dosiahlo pri vykonávaní svojho národného programu reforiem veľmi kvalitný pokrok. Kvalitný pokrok dosiahlo aj v plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva určitá reakcia politík na ďalšie oblasti, ktoré si podľa označenia Rady vyžadujú pozornosť. Vo vykonávacej správe sa takisto venuje osobitná pozornosť odporúčaniam vydaným pre krajiny eurozóny.
               
            
                  4.
               
               
                  Medzi silné stránky, na ktoré sa poukazuje vo vykonávacej správe za rok 2007, patria pokračujúce reformy zamerané na ďalšie zlepšenie fungovania národného systému inovácií a zaznamenané zvýšenie miery zamestnanosti starších pracovníkov.
               
            
                  5.
               
               
                  V období vykonávania národného programu reforiem bude pre Fínsko dôležité sústrediť sa na tieto výzvy: pokračovať v reformách na zlepšenie hospodárskej súťaže a zvýšenie produktivity v niektorých službách a vytvárať potrebné stimuly na zníženie vysokej úrovne cien, uskutočňovať ohlásené opatrenia na dosiahnutie cieľa na základe Kjótskeho protokolu, pokračovať v reformách s cieľom vyriešiť ťažkosti na trhu práce s osobitným dôrazom na riešenie vysokej štrukturálnej nezamestnanosti, najmä nízkokvalifikovaných pracovníkov vrátane mladých ľudí, a zohľadnenie možného prínosu hospodárskej migrácie.
               
            ŠVÉDSKO
      
                  1.
               
               
                  Na základe vykonávacej správy Švédska za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Švédsko dosiahlo pri vykonávaní svojho národného programu reforiem veľmi kvalitný pokrok. Veľmi kvalitný pokrok dosiahlo aj v plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva dobrá reakcia politík v oblastiach, ktoré si podľa označenia Rady vyžadujú pozornosť.
               
            
                  4.
               
               
                  Medzi silné stránky, na ktoré sa poukazuje vo vykonávacej správe Švédska za rok 2007, patrí akčný plán na zjednodušenie regulácie a záväzok zlepšiť systém hodnotenia vplyvov, pokrok pri zvyšovaní ponuky práce a znižovaní nezamestnanosti, udržateľné využívanie energií a pokrok dosiahnutý vo zvyšovaní verejných investícií do výskumu a vývoja.
               
            
                  5.
               
               
                  Pre Švédsko bude dôležité, aby podniklo ďalšie regulačné opatrenia na zvýšenie hospodárskej súťaže, najmä v oblasti služieb, a aby sa zameralo na vykonanie najnovších reforiem a posúdenie ich vplyvov na zvýšenie motivácie k práci, na riešenie nezamestnanosti mladých ľudí, zvýšenie miery zamestnanosti prisťahovalcov a opätovné začlenenie ľudí využívajúcich programy nemocenského poistenia.
               
            SPOJENÉ KRÁĽOVSTVO
      
                  1.
               
               
                  Na základe vykonávacej správy Spojeného kráľovstva za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  V období rokov 2005 – 2007 Spojené kráľovstvo dosiahlo pri vykonávaní svojho národného programu reforiem významný pokrok. Kvalitný pokrok sa dosiahol aj v plnení záväzkov dohodnutých na jarnom zasadnutí Európskej rady v roku 2006 v štyroch prioritných oblastiach činnosti.
               
            
                  3.
               
               
                  Z vykonávacej správy vyplýva dobrá reakcia politík na odporúčania vydané Radou. Politiky vo výraznej miere reagovali aj na ďalšie oblasti označené v záveroch Rady ako oblasti, ktoré si vyžadujú pozornosť.
               
            
                  4.
               
               
                  Medzi silné stránky, na ktoré sa poukazuje vo vykonávacej správe Spojeného kráľovstva za rok 2007, patria plány na poskytovanie integrovaného prístupu k zamestnaniu a odbornej príprave, kroky smerom k vytvoreniu regulačného prostredia priaznivého pre podnikanie a prognózy v oblasti energetickej politiky.
               
            
                  5.
               
               
                  Oblasťou politiky národného programu reforiem, v ktorej je potrebné riešiť výzvy s najvyššou prioritou, je zlepšovanie odbornej úrovne s cieľom zvýšiť produktivitu a znížiť znevýhodnenia na trhu práce. Na základe uvedeného sa odporúča, aby Spojené kráľovstvo:
                  
                              —
                           
                           
                              vykonalo najnovšie plány na podstatné zlepšenie odbornej úrovne a zaviedlo integrovaný prístup k zamestnaniu a k odbornej príprave s cieľom zlepšiť produktivitu a rozšíriť pracovné príležitosti pre znevýhodnené osoby.
                           
                        
            
                  6.
               
               
                  Pre Spojené kráľovstvo bude okrem toho dôležité, aby sa v budúcnosti zameralo na tieto výzvy: postupne zvyšovať ponuku na trhu nehnuteľností s cieľom uspokojiť v strednodobom horizonte tlaky zo strany dopytu, zabezpečiť pokrok vedúci k dosiahnutiu cieľového objemu investícií v Spojenom kráľovstve do výskumu a vývoja prostredníctvom úplného vykonania novej revízie politiky v oblasti výskumu, vývoja a inovácií, najmä s komplexnejším prihliadnutím na osobitné potreby odvetvia služieb.
               
            ČLENSKÉ ŠTÁTY EUROZÓNY
      
                  1.
               
               
                  Na základe vykonávacích správ členských štátov eurozóny za rok 2007 a hodnotenia Komisie týkajúceho sa dosiahnutého pokroku pri vykonávaní hlavných štrukturálnych reforiem a na základe integrovaných usmernení pre rast a zamestnanosť možno vyvodiť tieto závery:
               
            
                  2.
               
               
                  Na základe vykonávacích správ členských štátov eurozóny tieto štáty dosiahli určitý pokrok v uskutočňovaní politických opatrení na zlepšenie fungovania eurozóny.
               
            
                  3.
               
               
                  Ďalšie významné reformy sú potrebné na splnenie odporúčaní v oblasti mikroekonomiky a zamestnanosti. Pokrok zaznamenaný v roku 2007 v makroekonomickej oblasti je potrebné zachovať.
               
            
                  4.
               
               
                  Medzi silné stránky, na ktoré sa poukazuje vo vykonávacích správach členských štátov eurozóny za rok 2007, patrí úprava rozpočtu na rok 2007, začatie vykonávania právnych predpisov na podporu integrácie finančného trhu a systémy vyjednávania o mzdách, ktoré v niektorých členských štátoch lepšie prispievajú k mzdovej pružnosti.
               
            
                  5.
               
               
                  Medzi oblasti politiky v eurozóne, v ktorých je potrebné riešiť výzvy s najvyššou prioritou, patrí udržateľnosť verejných financií a ich príspevok k rastu, hospodárska súťaž na trhoch s produktmi, najmä v oblasti služieb, finančná integrácia a hospodárska súťaž vo finančných službách pre fyzické osoby s cieľom uľahčiť úpravu a pružnejšiu tvorbu cien, primeraný mzdový vývoj na agregovanej, odvetvovej, regionálnej úrovni a na úrovni povolaní v súlade s vývojom produktivity s cieľom zabezpečiť konkurencieschopnosť, flexiistota na trhoch práce v súlade so spoločne dohodnutými zásadami a väčšia pracovná mobilita na podporu úprav trhu práce.
               
            
                  6.
               
               
                  Na základe uvedeného sa odporúča, aby členské štáty eurozóny spolu s odporúčaniami pre jej jednotlivé krajiny:
                  
                              —
                           
                           
                              pokračovali vo vykonávaní konsolidácie rozpočtu vzhľadom na svoje strednodobé ciele v súlade s Paktom stability a rastu, a tým sa ako referenčnú hodnotu snažili dosiahnuť ročnú štrukturálnu úpravu vo výške najmenej 0,5 % HDP. V apríli 2007 sa euroskupina dohodla, že „pri využití priaznivých cyklických podmienok by väčšina členov eurozóny dosiahla svoje strednodobé ciele v roku 2008 alebo 2009, pričom najneskorším cieľom pre všetkých by mal byť rok 2010“. Rozpočtové pozície, v súvislosti s ktorými sa dosiahli strednodobé ciele, by sa mali udržať,
                           
                        
                              —
                           
                           
                              zlepšili kvalitu verejných financií kontrolou verejných výdavkov a daní a modernizáciou štátnej správy s cieľom podporiť produktivitu a inovácie a tak prispieť k hospodárskemu rastu, zamestnanosti a fiškálnej udržateľnosti,
                           
                        
                              —
                           
                           
                              efektívne vykonávali opatrenia, ktoré zlepšujú hospodársku súťaž, najmä v službách, a zintenzívnili opatrenia, ktorými sa podporuje úplná integrácia finančných trhov a hospodárska súťaž v finančných službách pre fyzické osoby pri súčasnom posilnení mechanizmov na zabezpečenie stability a zbližovanie v oblasti dohľadu,
                           
                        
                              —
                           
                           
                              zlepšili pružnosť a bezpečnosť na trhoch práce okrem iného uplatňovaním zásad flexiistoty prispôsobených špecifickým podmienkam každého členského štátu a plne zodpovedajúcich zdravým a finančne udržateľným verejným rozpočtom, lepším zosúladením vývoja miezd a produktivity s cieľom zvýšiť rast a konkurencieschopnosť a uzákonením opatrení na podporu pracovnej mobility cez hranice a medzi povolaniami.
                           
                        
            
                  7.
               
               
                  S cieľom maximalizovať synergický efekt politík, ktorý je v menovej únii silnejší, a zvýšiť politickú zodpovednosť za reformy by členské štáty eurozóny mali naďalej posilňovať koordináciu politík v kontexte euroskupiny a na medzinárodných fórach a mali by sa plne vykonávať platné dohody o vonkajšom zastúpení eurozóny. Významne by to prispelo k úspešnému riešeniu výzev politík v rámci eurozóny a globálneho hospodárstva. V tejto súvislosti sú vítaným krokom berlínske usmernenia euroskupiny pre oblasť verejných financií z apríla 2007. Členské štáty eurozóny sa vyzývajú, aby tieto odporúčania zohľadnili vo svojich vnútroštátnych politikách. Euroskupina bude ich vykonávanie pravidelne kontrolovať.